CELEX: 
Language: fi
Date: 2016-12-05 00:00:00
Title: KOMISSION DELEGOITU ASETUS (EU) …/…, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               EU:n yleisellä tullietuusjärjestelmällä (Generalised Scheme of Preferences, GSP) on vuodesta 1971 tuettu kehitysmaita köyhyyden vähentämisessä sekä hyvän hallinnon ja kestävän kehityksen edistämisessä myöntämällä niille etuuskohteluun perustuva pääsy unionin markkinoille ja autettu siten niitä hankkimaan kansainvälisestä kaupasta lisätuloja. Euroopan parlamentin ja neuvoston asetus (EU) N:o 978/2012
                  1
                muodostaa oikeudellisen kehyksen GSP-järjestelmän täytäntöönpanolle. GSP-järjestelmässä etuudet suunnataan apua eniten tarvitseville kehitysmaille eli vähiten kehittyneille maille sekä muille matalan tulotason tai alemman keskitulotason maille, jotta otettaisiin huomioon maailmantalouden ja -kaupan nykytilanne. 
            
            
               GSP-edunsaajamaiden luettelo vahvistetaan asetuksen (EU) N:o 978/2012 liitteessä II. Asetuksen (EU) N:o 978/2012 5 artiklan 2 kohdan mukaisesti komissio tarkastelee liitettä II viimeistään kunkin vuoden tammikuun 1. päivänä. Tarkastelussa olisi otettava huomioon muutokset edunsaajamaiden taloudessa, kehityksessä tai kaupassa. 
            
            
               Asetuksen (EU) N:o 978/2012 4 artiklan 1 kohdan b alakohdassa säädetään, ettei GSP-etuuksia olisi ulotettava koskemaan sellaisia kehitysmaita, jotka ovat edunsaajina unionin kanssa tehdyssä etuuskohteluun perustuvassa markkinoillepääsyjärjestelyssä, jonka tullietuudet ovat samat tai paremmat kuin GSP-järjestelmässä käytännössä kaiken kaupan osalta. 
            
            
               Asetuksen (EU) N:o 978/2012 5 artiklan 2 kohdan b alakohdassa säädetään lisäksi, että jos maa on aloittanut etuuskohteluun perustuvan markkinoillepääsyjärjestelyn soveltamisen, GSP-etuuksien myöntämistä olisi jatkettava kahden vuoden ajan etuuskohteluun perustuvan markkinoillepääsyjärjestelyn soveltamispäivästä. 
            
            
               EU ja Ukraina sopivat pitkälle menevästä ja laaja-alaisesta vapaakauppa-alueesta (DCFTA) 27. kesäkuuta 2014 osana niiden välistä laajempaa assosiaatiosopimusta. DCFTA:ta alettiin soveltaa väliaikaisesti 1. tammikuuta 2016. Ukrainan ei näin ollen 1. tammikuuta 2018 alkaen pitäisi enää saada GSP-etuuksia, minkä pitäisi käydä ilmi liitteestä II. 
            
            
               GSP-asetuksen 4 artiklan 1 kohdan a alakohdassa säädetään, että jos Maailmanpankki on kolmena peräkkäisenä vuotena luokitellut maan korkean tulotason tai ylemmän keskitulotason maaksi, maa ei saa GSP-järjestelmän yleisen menettelyn mukaisia etuuksia. Päätöstä edunsaajamaan poistamisesta GSP-edunsaajamaiden luettelosta olisi GSP-asetuksen 5 artiklan 2 kohdan a alakohdan mukaisesti alettava soveltaa vuoden kuluttua päätöksen voimaantulopäivästä. 
            
            
               Maailmanpankki luokitteli Tongan ylemmän keskitulotason maaksi vuosina 2013, 2014 ja 2015. Tämän takia Tonga poistettiin liitteestä II yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta 28 päivänä elokuuta 2015 annetulla komission delegoidulla asetuksella (EU) 2015/1979
                  2
               . 
            
            
               Vuonna 2016 Maailmanpankki luokitteli Tongan alemman keskitulotason maaksi. Näin ollen Tonga olisi palautettava asetuksen (EU) N:o 978/2012 liitteeseen II.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Delegoituihin säädöksiin liittyvän Euroopan parlamentin, neuvoston ja komission välisen yhteisen sopimuksen 4 kohdan mukaisesti tästä delegoidusta säädöksestä on toteutettu asianmukaiset ja avoimet kuulemiset, myös asiantuntijatasolla. Yleistä tullietuusjärjestelmää käsittelevää komission asiantuntijaryhmää kuultiin 27. huhtikuuta ja 27. syyskuuta 2016 pidetyissä kokouksissa.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Komissiolle siirretään asetuksen (EU) N:o 978/2012 5 artiklan 3 kohdassa valta antaa delegoituja säädöksiä liitteen II muuttamiseksi.
            
            
               Ukraina olisi poistettava asetuksen (EU) N:o 978/2012 liitteestä II siten, että soveltaminen alkaa 1. tammikuuta 2018. 
            
            
               Tonga olisi palautettava asetuksen (EU) N:o 978/2012 liitteeseen II siten, että soveltaminen alkaa 1. tammikuuta 2017.
            
            
               KOMISSION DELEGOITU ASETUS (EU) …/…,
            
            
               annettu 5.12.2016,
            
            
               yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteen II muuttamisesta 
            
         
         
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 978/2012
                  3
                ja erityisesti sen 5 artiklan 3 kohdan 
            
            
               sekä katsoo seuraavaa:
            
            
               (1)Euroopan parlamentin ja neuvoston asetuksen (EU) N:o 978/2012 4 artiklassa vahvistetaan perusteet tullietuuksien myöntämiselle yleisen tullietuusjärjestelmän, jäljempänä ’GSP-järjestelmä’, yleisen menettelyn mukaisesti. 
            
            
               (2)Asetuksen (EU) N:o 978/2012 4 artiklan 1 kohdan a ja b alakohdan säännösten mukaan maa, jonka Maailmanpankki on luokitellut korkean tulotason tai ylemmän keskitulotason maaksi kolmena peräkkäisenä vuotena, tai maa, joka on edunsaajana etuuskohteluun perustuvassa markkinoillepääsyjärjestelyssä, jonka tullietuudet ovat samat tai paremmat kuin GSP-järjestelmässä käytännössä kaiken kaupan osalta, ei ole oikeutettu GSP-järjestelmän mukaisiin etuuksiin.
            
            
               (3)Asetuksen (EU) N:o 978/2012 1 artiklan 2 kohdan a alakohdassa tarkoitetun GSP-järjestelmän yleisen menettelyn edunsaajamaiden luettelo vahvistetaan kyseisen asetuksen liitteessä II. Asetuksen (EU) N:o 978/2012 5 artiklan 2 kohdan mukaisesti liitettä II tarkastellaan viimeistään kunkin vuoden tammikuun 1. päivänä. Tarkastelussa olisi otettava huomioon muutokset edunsaajamaiden taloudessa, kehityksessä tai kaupassa 4 artiklassa vahvistettujen perusteiden mukaisesti. 
            
            
               (4)Asetuksen (EU) N:o 978/2012 5 artiklan 2 kohdan mukaisesti GSP-edunsaajamaalle ja talouden toimijoille on annettava riittävästi aikaa tehdä asiaankuuluvat mukautukset, joita maan aseman muuttuminen GSP-järjestelmässä edellyttää. Sen vuoksi GSP-järjestelmän soveltamista jatketaan vuoden ajan siitä päivästä, jona kyseisen maan 4 artiklan 1 kohdan a alakohdassa tarkoitettu aseman muuttuminen tulee voimaan, ja kahden vuoden ajan 4 artiklan 1 kohdan b alakohdassa tarkoitetun etuuskohteluun perustuvan markkinoillepääsyjärjestelyn soveltamisen alkamispäivästä.
            
            
               (5)Maailmanpankki luokitteli Tongan ylemmän keskitulotason maaksi vuosina 2013, 2014 ja 2015. Sen vuoksi Tonga poistettiin asetuksen (EU) N:o 978/2012 liitteessä II olevasta GSP-edunsaajamaiden luettelosta 1 päivästä tammikuuta 2017 alkaen komission delegoidulla asetuksella (EU) N:o 2015/1979
                  4
               . Vuonna 2016 Maailmanpankki kuitenkin luokitteli Tongan alemman keskitulotason maaksi. Sen vuoksi Tonga olisi palautettava asetuksen (EU) N:o 978/2012 liitteeseen II siten, että soveltaminen alkaa 1 päivänä tammikuuta 2017. 
            
            
               (6)Pitkälle menevää ja laaja-alaista vapaakauppa-aluetta (DCFTA), josta Euroopan unioni ja Ukraina sopivat 27 päivänä kesäkuuta 2014 osana niiden välistä laajempaa assosiaatiosopimusta, on sovellettu väliaikaisesti 1 päivästä tammikuuta 2016. Koska DCFTA tarjoaa GSP-järjestelmää paremmat tullietuudet käytännössä kaiken kaupan osalta, Ukraina olisi poistettava liitteessä II olevasta GSP-edunsaajamaiden luettelosta siten, että soveltaminen alkaa 1 päivänä tammikuuta 2018.
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutokset asetukseen (EU) N:o 978/2012
            
            
               Muutetaan asetuksen (EU) N:o 978/2012 liite II seuraavasti:
            
            
               1)Lisätään seuraava kirjainkoodi sarakkeeseen A ja sitä vastaava maan nimi sarakkeeseen B:
            
            
                     
                        TO
                     
                  
                  
                     
                        Tonga
                     
                  
               
               2)Poistetaan seuraava kirjainkoodi sarakkeesta A ja sitä vastaava maan nimi sarakkeesta B:
            
            
                     
                        UA
                     
                  
                  
                     
                        Ukraina
                     
                  
               
               2 artikla
            
            
               Voimaantulo ja soveltaminen
            
         
         
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Asetuksen 1 artiklan 1 kohtaa sovelletaan 1 päivästä tammikuuta 2017.
            
            
               Asetuksen 1 artiklan 2 kohtaa sovelletaan 1 päivästä tammikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 5.12.2016.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 303, 31.10.2012, s. 1.
               
               
                  
                     (2)
                  
                        EUVL L 289, 1.8.2015, s. 3.
               
               
                  
                     (3)
                  
                        EUVL L 303, 31.10.2012, s. 1.
               
               
                  
                     (4)
                  
                        Komission delegoitu asetus (EU) 2015/1979, annettu 28 päivänä elokuuta 2015, yleisen tullietuusjärjestelmän soveltamisesta annetun Euroopan parlamentin ja neuvoston asetuksen (EU) N:o 978/2012 liitteiden II, III ja IV muuttamisesta (EUVL L 289, 5.11.2015, s. 3).